Tarybos Reglamentas (EB, Euratomas) Nr. 1750/2002
2002 m. rugsėjo 30 d.
iš dalies keičiantis Reglamentą (EEB, Euratomas, EAPB) Nr. 260/68, nustatantį apmokestinimo Europos Bendrijų naudai sąlygas ir tvarką
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ir ypač į jos 291 straipsnį,
atsižvelgdama į Protokolą dėl Europos Bendrijų privilegijų ir imunitetų, ir ypač į jo 13 straipsnį,
atsižvelgdama į Komisijos pasiūlymą,
kadangi:
(1) Reglamentas (EEB, Euratomas, EAPB) Nr. 260/68 [1] su paskutiniais pakeitimais, padarytais Reglamentu (EB, EAPB, Euratomas) Nr. 2459/98 [2], turėtų būti iš dalies pakeistas, kad būtų atsižvelgta į 2002 m. rugsėjo 30 d. Tarybos reglamentą (EB, Euratomas) Nr. 1746/2002, vykdant Komisijos reformą, nustatantį specialiąsias priemones, skirtas nutraukti Europos Bendrijų pareigūnų, paskirtų eiti nustatytas pareigas Europos Bendrijų Komisijoje, tarnybą [3].
(2) Reglamentas (EEB, Euratomas, EAPB) Nr. 260/68 su paskutiniais pakeitimais, padarytais Reglamentu (EB, EAPB, Euratomas) Nr. 2459/98, turėtų būti iš dalies pakeistas, kad būtų atsižvelgta į 2002 m. rugsėjo 30 d. Tarybos reglamentą (EB, Euratomas) Nr. 1747/2002, vykdant institucijos modernizavimą, nustatantį specialiąsias priemones, skirtas nutraukti Europos Bendrijų pareigūnų, paskirtų eiti nustatytas pareigas Europos Sąjungos Taryboje, tarnybą [4].
(3) Reglamentas (EEB, Euratomas, EAPB) Nr. 260/68 su paskutiniais pakeitimais, padarytais Reglamentu (EB, EAPB, Euratomas) Nr. 2459/98, turėtų būti iš dalies pakeistas, kad būtų atsižvelgta į 2002 m. rugsėjo 30 d. Tarybos reglamentą (EB, Euratomas) Nr. 1748/2002, vykdant institucijos modernizavimą, nustatantį specialiąsias priemones, skirtas nutraukti Europos Bendrijų pareigūnų, paskirtų eiti nustatytas pareigas Europos Parlamente, ir Europos Parlamento politinėse grupėse dirbančių laikinųjų darbuotojų tarnybą [5],
PRIĖMĖ ŠĮ REGLAMENTĄ:
1 straipsnis
Reglamento (EEB, Euratomas, EAPB) Nr. 260/68 2 straipsnis papildomas šiomis šešiolikta, septyniolikta ir aštuoniolikta įtraukomis:
"- asmenys, turintys teisę į išmoką pasibaigus tarnybai pagal Reglamento (EB, Euratomas) Nr. 1746/2002 4 straipsnį,
- asmenys, turintys teisę į išmoką pasibaigus tarnybai pagal Reglamento (EB, Euratomas) Nr. 1747/2002 4 straipsnį,
- asmenys, turintys teisę į išmoką pasibaigus tarnybai pagal Reglamento (EB, Euratomas) Nr. 1748/2002 4 straipsnį."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Kiekvienos įtrauktos įtraukos atveju šis reglamentas taikomas nuo 1 straipsnyje nurodyto atitinkamo reglamento įsigaliojimo dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. rugsėjo 30 d.